**Szempontok a kutatási tervek elkészítéséhez**

* 1. A doktoranduszoknak a harmadik félévre már tájékozottnak kell lenniük kutatási területükön, el kell készíteniük első kutatási tervüket (kb. 12 oldal). Leadási határidő: november 30. A kutatási terv jó előkészítése nagyon fontos, mert így lehet számítani mind a bírálók pozitív javaslataira, mind azokra a kritikai megjegyzésekre, amelyek elejét vehetik a kutatási zsákutcáknak, tévutaknak. A jó kutatási terv alapul szolgálhat tanulmányutak, ösztöndíjak megpályázásához, ami szintén hallgatói érdek. Az alábbiakban javaslatot teszünk egy ’ellenőrzési listára.’
  2. A kutatási tervben pontosan jelöljük meg azokat a megoldatlan kérdéseket, amelyekre választ keresünk! Jelenítsük meg a világosan körvonalazott tudományos problémát!
  3. Fogalmazzunk meg hipotetikus válaszokat, amelyekből kiderül, milyen irányban keressük a választ a kérdésekre!
  4. Bátran fogalmazzuk meg a nehézségeket, problémákat, kételyeket, mert ezek révén tud a témavezető és a többi kolléga is hasznos és célravezető tanácsokkal szolgálni!
  5. A komplex vizsga disszertációs részére elkészítendő kutatási terv előzetes bemutatására a 2. kutatási fórum keretében kerül sor. A kutatási tervet április 30-ig kell leadni. Ennek a tervnek (30-35 oldal) már tartalmaznia kell
     1. a szakirodalmi tájékozottságot, elolvasott-feldolgozott, előirányzott forrásokat,
     2. az alapkérdés részleteit,
     3. a módszertani eszközöket, használni kívánt adatbázisokat.
  6. A hatodik félévben aktuális kutatási fórum keretében már a disszertáció egyik fejezetét kell bemutatni.